*VEGA præsenterer:* **Bogfinkevej flyver tæt på solen, men har hip hop-fødderne plantet på jorden**
*Den aarhusianske trio tordner fremad med deres melodiske rap-hits og inviterer til fest i Lille VEGA den 22. marts.*

Bogfinkevej har braget ind på den danske musikscene med skarpe tekster, uformel hygge og en god portion folkelighed. Der er ikke så meget pis med dem. Trioens univers af dansksprogede rap-harmonier og ørehængende melodier rammer bredt og blandt gruppens fans kan du finde både Wafande og Steffen Brandt.

De tre ærkeaarhusianere har travlt med at arbejde på debutalbummet, *BFV*, som udkommer til marts. Med numre der spænder fra dansable til mere reflekterende og seriøse sætter de endnu engang streg under gruppens musikalske alsidighed.

Søren Karim Bech, Laurits Gad og Mads Horsdal mødte hinanden i et musikkollektiv. To rappere og en singer/songwriter er en konstellation, der krævede lidt tilvænning for trioen i starten, men det fungerede upåklageligt. Det første udspil, ”Smilets By”, var en ode til hjembyen og samlede hurtigt flere end 90.000 visninger på YouTube.

Bandet har allerede udsendt singlerne ”Ikaros” og ”Ualmindelig”, som teaser det kommende album. Du kan godt begynde at glæde dig til, at Bogfinkevej skænker op af deres melodiske hip hop i VEGA!

**Fakta om koncerten:**
Bogfinkevej (DK)
Fredag d. 22. marts kl. 21.00
Lille VEGA, Enghavevej 40, 1674 København V
Billetpris: 160 kr. + gebyr
Billetsalget starter i dag via vega.dk og Ticketmaster